EuroBench/eurobench-wiki-lt-topics huggingface dataset:
Tema: Politikai
Jevhenas Omeljanovyčius Petruševyčius (ukr. Євге́н Омеля́нович Петруше́вич, 1863 m. birželio 3 d. – 1940 m. rugpjūčio 29 d.) – ukrainiečių teisininkas, politikas ir Vakarų Ukrainos Liaudies Respublikos prezidentas. Drauge su kitais siūlė paversti Austriją-Vengriją iš tautinių šalių sudaryta federacija. Vieną jų turėjo sudaryti ukrainiečių gyvenamos teritorijos: rytinė Galicija, šiaurinė Bukovina ir Užkarpatė. Kad būtų išspręstas šių teritorijų klausimas, Lvive jis sušaukė steigiamąjį susirinkimą, jo pirmoji sesija įvyko 1918 m. spalio 18 d.
Tema: Paukščiai
Tandeminis sparnas – fiksuoto sparno orlaivio arba skraidančio gyvūno sparno konfigūracija, kurioje dvi ar daugiau sparnų poros yra išdėstytos viena paskui kitą ir visos šios sparnų poros ženkliai prisideda prie keliamosios galios. Tandeminio sparno konfigūracija nuo biplano konfigūracijos skiriasi tuo, kad sparnai, priešingai nei biplano atveju, nėra išdėstyti vieni virš kitų. Nuo anties tipo sparno ar „uodegos priekyje“ konfigūracijos tandeminis sparnas skiriasi tuo, kad visos jo sparnų poros yra panašaus ploto ir panašiai prisideda prie keliamosios galios. Tandeminio sparno konfigūraciją buvo mėginama pritaikyti įvairiose aviacinėse konstrukcijose, tačiau dauguma šių bandymų liko tik eksperimentais. Gyvūnijos pasaulyje tandeminė sparnų konfigūracija būdinga kai kuriems vabzdžiams ir skraidančioms žuvims, egzistavo ir roplių rūšių su tandeminiais sparnais.
Tema: Medicina
Gydytojas – asmuo, besiverčiantis gydymo praktika. Dar kitaip vadinamas terapeutas – tam tikra terapija užsiimantis asmuo; medikas. Pagal kvalifikaciją gali būti profesionalus gydytojas, liaudies medicinos žinovas. Gydytojo profesija – viena atsakingiausių, kur sprendžiami gyvybės ar mirties klausimai. Todėl daugumoje valstybių ši profesija ir jos atlikimas yra reglamentuojamas. Vikicitatos
Tema: Paukščiai
Keteruočiai (Carinatae) – paukščių (Aves) antbūris. Šie paukščiai turi gerai išvystytus sparnus, todėl pečių juostoje yra normalaus didumo raktikauliai. Skeleto kaulai pneumatiniai. Skirstomi į būrius: Nariniai paukščiai (Gaviiformes) Kraginiai paukščiai (Podicipediformes) Vamzdžianosiai paukščiai (Procellariiformes) Irklakojiniai paukščiai (Pelecaniformes) Gandriniai paukščiai (Ciconiiformes) Flaminginiai paukščiai (Phoenicopteriformes) Žąsiniai paukščiai (Anseriformes) Vanaginiai paukščiai (Accipitriformes) Sakaliniai paukščiai (Falconiformes) Vištiniai paukščiai (Galliformes) Gerviniai paukščiai (Gruiformes) Sėjikiniai paukščiai (Charadriiformes) Smiltvištiniai paukščiai (Pteroclidiformes) Karveliniai paukščiai (Columbiformes) Papūginiai paukščiai (Psittaciformes) Gegutiniai paukščiai (Cuculiformes) Pelėdiniai paukščiai (Strigiformes) Lėliniai paukščiai (Caprimulgiformes) Čiurliniai paukščiai (Apodiformes) Kolibriniai paukščiai (Trochiliformes) Žalvarniniai paukščiai (Coraciiformes) Geniniai paukščiai (Piciformes) Žvirbliniai paukščiai (Passeriformes)
Tema: Filmai
Visi pasaulio pinigai (angl. All the Money in the World) – 2017 m. režisierius Ridley Scott sukurtas filmas pagal John Pearson knygą „Painfully Rich: The Outrageous Fortunes and Misfortunes of the Heirs of J. Paul Getty“ ir 1973 m. įvykusią istoriją, kuomet buvo pagrobtas vieno turtingiausių pasaulio žmonių J. P. Getty anūkas.
Tema: Filmai
Frederikas Čarlsas Kriugeris (Frederick Charles Krueger), trumpiau – Fredis Kriugeris (Freddy Krueger), – išgalvotas veikėjas iš siaubo filmų serijos „Košmaras Guobų gatvėje“. Jo vaidmenį visuose filmuose atliko Robertas Englandas. Jo vaidinamas personažas – serijinis žudikas ir vaikų tvirkintojas, kuris savo aukas užpuola per jų sapnus. Fredžio žinomiausi atributai, be jo naguotos pirštinės, – tai jo raudonai žalias megztinis ir monotoniška klaiki dainelė: One, two, Freddy's coming for you. Three, four, better lock your door. Five, six, grab your crucifix. Seven, eight, gonna stay up late. Nine, ten, never sleep again… (Vienas, Du, Fredis ateina pas tave. Trys, keturi, geriau užsirakink duris. Penki, šeši, griebk savo nukryžiuotąjį. Septyni, aštuoni, neišbūsi ilgai. Devyni, dešimt, niekad daugiau nemiegosi…)
Tema: Medicina
Cistinurija – amino rūgščių sutrikimas. Paveldimas recesyviniu būdu. Šlapime padidėja cistino, taip pat ornitino, lizino ir arginino koncentracija (šios amino rūgštys turi vienodą reabsorbcijos mechanizmą).
Tema: Medicina
Auksinis stafilokokas (Staphylococcus aureus) – patogeniniai mikroorganizmai, kurie tyrimo metu nustatytomis sąlygomis formuoja tipiškas arba netipiškas kolonijas selektyvios mitybinės terpės paviršiuje ir rodo stipriai teigiamą koaguliazės reakciją.
Tema: Filmai
Simarono žirgas (angl. Spirit: Stallion of the Cimarron) – 2002 m. JAV animacinis filmas, kurį sukūrė „DreamWorks Animation“ ir režisavo Kelly Asbury bei Lorna Cook. Jame pasakojama apie Amerikos indėnų karų metu Jungtinių Valstijų kavalerijos į nelaisvę patekusį eržilą, kurį išlaisvina indėnas, bandantis nuvesti jį atgal į lakotų kaimą. Priešingai nei kituose animaciniuose filmuose, kuriuose gyvūnai vaizduojami antropomorfiniu stiliumi, eržilas ir jo kolegos bendrauja tarpusavyje nelingvistiniais garsais ir kūno kalba kaip tikri arkliai. Filmas kino teatruose išleistas 2002 m. gegužės 24 d. ir uždirbo 122 milijonus dolerių, o jo biudžetas siekė 80 milijonų dolerių. Buvo nominuotas Oskarui už geriausią animacinį filmą. 2021 m. birželio 4 d. išleistas filmo tęsinys „Nepažabojama dvasia“.
Tema: Filmai
Jubiliejus – 1965 m. Lietuvos kino studijoje sukurtas filmas apie jubiliejinę Dainų ir šokių šventę Vilniuje. Filmo režisierius – Marijonas Giedrys, operatoriai – Zacharijus Putilovas ir Arvidas Baronas. Filme pateikiami Respublikinės jubiliejinės 1965 metų Dainų ir šokių šventės fragmentai. Filmas rusų kalba. Kūrybinė grupė: A. Apanavičius, A. Baronas, R. Gabalis, M. Giedrys, V. Imbrasas, V. Kriaunevičius, Z. Putilovas, D. Sosnovskis, L. Tautrimas, R. Verba, K. Zabulis.
Tema: Rašytojai
Perlė Sidenstrikė Bak (Pearl Comfort Sydenstricker Buck; 1892 m. birželio 26 d. – 1973 m. kovo 6 d.) – JAV rašytoja, nemažą gyvenimo laiką praleidusi Kinijoje. Geriausiai žinoma už romaną „Geroji žemė“ (The Good Earth, 1931 ir 1932 m. tapusį perkamiausiu romanu JAV ir 1932 m. pelniusį Pulicerio premiją. 1938 m. Bak tapo pirmąja amerikiete moterimi, laimėjusia Nobelio literatūros premiją „už turtingus ir tikroviškus valstiečių gyvenimo Kinijoje aprašymus“ ir už jos „šedevrus“ – dvi savo tėvų misionierių memuarines biografijas. Bak gimė Vakarų Virdžinijoje, tačiau 1892 m. spalį jos tėvai vos 4 mėnesių sulaukusį kūdikį išsivežė į Kiniją. Būdama misionierių dukra, o vėliau ir pati tapusi misioniere, Bak iki 1934 m. didžiąją savo gyvenimo dalį praleido Džendziange su tėvais ir Nankinge su savo pirmuoju vyru. Su tėvais leisdavo vasaras viloje Kulinge, Lušane, Dziudziange, ir būtent šios kasmetinės piligriminės kelionės metu jauna mergina nusprendė tapti rašytoja. Ji baigė Randolph-Macon moterų koledžą Linčburge (Virdžinijoje), tada grįžo į Kiniją. 1914–1932 m., ištekėjusi už Džono Losingo Bako, darbavosi kaip presbiterionų misionierė, tačiau vėliau suabejojo užsienio misijų reikalingumu. Jos požiūris tapo vertinamas prieštaringai per teologinius ginčus tarp fundamentalistų ir modernistų, dėl ko ji atsistatydino. 1935 m. grįžusi į JAV ištekėjo už leidėjo Ričardo Dž. Volšo ir toliau daug rašė. Tapo aktyviste ir žymia moterų teisių ir rasinės lygybės gynėja, daug rašė apie Kinijos ir apskritai Azijos kultūras. Dalis kūrinių išversti į lietuvių kalbą.
Tema: Paukščiai
Kamaniniai kolibriai (Mellisuga) – čiurlinių paukščių (Apodiformes) būrio, kolibrinių (Trochilidae) šeimos paukščių gentis. Šios genties rūšys yra smulkiausi pasaulyje paukščiai ir smulkiausi pasaulio šiltakraujai stuburiniai gyvūnai. 1760 m. gentį pristatė prancūzų kilmės zoologas Mathurin Jacques Brisson. Geties mokslinis pavadinimas Mellisuga yra lotynų kalbos žodžių mel arba mellis derinys, reiškiantis „medus“, o žodis sugere reiškia „čiulpti“. Išskiriamos dvi rūšys:
Tema: Kalnai
Makdonelio kalnai, arba Makdonelio kalnagūbriai (angl. MacDonnell Ranges) – kalnų grandinė centrinėje Australijoje, Šiaurės teritorijos pietinėje dalyje, ties Pietų atogrąža. Du beveik lygiagretūs pliki kalnagūbriai driekiasi apie 380 km iš rytų į vakarus abipus Alis Springso. Iškilę virš plokščiakalnio, esančio apie 600 m virš jūros lygio, didžiausias aukštis siekia 1531 m (Zilio kalnas, aukščiausias Šiaurės teritorijoje). Kalnus kerta Stiuarto plentas ir Adelaidės–Darvino geležinkelis. Susidarę prekambrinėje plokštėje iš gneisų, migmatitų, kvarcitų, smiltainių. Pietuose ribojasi su Amadėjaus tektoniniu lūžiu. Kalnuose prasideda laikinos Finko, Todo ir Gausos (Plenty) upės, vietomis susiformavę vaizdingi tarpekliai su gausia augalija. Klimatas žemyninis, kritulių iškrinta apie 200 mm per metus. Vyrauja pusdykumės, šlaituose auga dygliuotos akacijos, upių slėniuose – eukaliptų giraitės, Finko ir jos intako Palmerio paupiais – reliktinių palmių Livistona mariae sąžalynai. Kalnų gamta saugoma Vakarų Makdonelio nacionaliniame parke. Kalnus Pietų Australijos gubernatoriaus Ričardo Makdonelio garbei pavadino juos 1860 m. tyrinėjęs škotų keliautojas Džonas Makdualis Stiuartas. 1872 m. per juos nutiesta Adelaidės–Darvino telegrafo linija.
Tema: Filmai
A Cry in the Dark – 1988 m. australų filmas, paremtas tikrais įvykiais. Filmą režisavo Fred Schepisi, scenarijų sukūrė Schepisi ir Robert Caswell. Filmas pastatytas pagal John Bryson 1985 m. knygą Evil Angels (šiuo pavadinimu filmas buvo išleistas Austalijoje). Joje aprašoma Azaria’os Chamberlain, devynių savaičių amžiaus mergaitės, kuri dingo iš stovyklavietės netoli Uluru 1980 m. rugpjūčio 17 d., byla, kurioje jos tėvai, Michael and Lindy, kovojo už savo nekaltumą, kuomet visuomenė buvo įsitikinusi, kad jie prisidėjo prie savo dukros nužudymo. Filmas buvo išleistas praėjus mažiau nei dviem mėnesiams po to, kai Michael and Lindy Chamberlains buvo galutinai išteisinti nuo visų kaltinimų.
Tema: Politikai
Pervezas Mušarafas (urd. پرویز مشرف = Parvez Muśharraf, 1943 m. rugpjūčio 11 d. – 2023 m. vasario 5 d.) – Pakistano karininkas, šalies prezidentas (2001–2008 m.).
Tema: Rašytojai
Anatolis Fransas (pranc. Anatole France, 1844 m. balandžio 16 d. – 1924 m. spalio 12 d) – prancūzų rašytojas, eseistas, dramaturgas. Garsus romanais „Pingvinų sala“ (1908 m.) ir „Dievai trokšta“ (1912 m.). Už literatūrinius pasiekimus 1921 m. apdovanotas Nobelio premija.
Tema: Rašytojai
Gabriela Mistral, tikrasis vardas Lusila de Marija del Perpetuo Sokoro Godoi Alkajaga (Lucila de María del Perpetuo Socorro Godoy Alcayaga, 1889 m. balandžio 7 d. – 1957 m. sausio 10 d.) – Čilės poetė, pedagogė, diplomatė. Nobelio literatūros premijos laureatė (1945 m.).
Tema: Kalnai
Aukštoji plynaukštė, Alžyro-Maroko meseta – tarpukalnių lygumos ir plynaukštės esančios Afrikos žemyno Atlaso kalnų sistemoje, Alžyro ir Maroko teritorijose. Įsiterpusi tarp Tel Atlaso šiaurėje ir Sacharos Atlaso pietuose. Aukštis 1100–1200 m vakaruose, 700–800 m rytuose. Paviršiuje susidariusios negilios plačios dubumos, kuriose telkšo druskingi ežerai – Šot Melgiras, Šot eš Šergis, Šot el Hodna. Būdingas sausas klimatas, paviršinio vandens nuotėkio beveik nėra.
Tema: Rašytojai
Valentinas Vodnikas (slovėn. Valentin Vodnik, 1758 m. sausio 3 d. Zgornja Šiška – 1818 m. vasario 8 d. Liubliana) – pirmasis svarbesnis slovėnų rašytojas, mokytojas, vertėjas, gramatikas ir redaktorius.
Tema: Kalnai
Matopo kalvos arba Matobo kalvos – kalnų grandinė Zimbabvėje, į pietus nuo Bulavajo miesto. Šis akmenuotas kraštas – tai griaučiai kraštovaizdžio, atsiradusio daugiau nei prieš 3300 milijonų metų, kai Žemė dar neturėjo atmosferos. Išsilydžiusių uolienų jūros vėso ir kietėjo, atsirado plyšiai. Ilgus amžius trukusi erozija tuos plyšius išplatino ir sukūrė nepaprastas granitinių Zimbabvės Matopo kalvų formas. Mistinė Matopo atmosfera darė įtaką bušmėnams (sanams), žmonėms, kurie prieš 20 000–2000 metų buvo užėmę šių kalvų urvus. Dabar uolų sienos ir olos yra gamtinės pirmykščio meno galerijos. Akmens amžiaus pabaigoje bušmenai, naudodami molį sumaišytą su augaliniais riebalais ir karpažolės lateksu, ant granito riedulių piešė gyvūnus, gamtovaizdžius, dvasių pavidalus ir geometrinius galvosūkius. Viename piešinyje pavaizduoti gysloti skrendančio termito sparnai.
Tema: Paukščiai
Mullerornis – išnykusių epiornitų (Aepyornithidae) šeimos viena iš trijų milžiniškų neskraidančių paukščių gentis, kurioje išskirta viena Mullerornis modestus rūšis. Gentis žinoma tik iš iškastinių jos liekanų. Gentis pavadinta prancūzų tyrinėtojo Žoržo Mulerio (Georges Muller) vardu, kurį 1892 m. nužudė priešiškai nusiteikę sakalavų genties žmonės. Buvo paplitę Madagaskaro saloje. Stručių (Struthio) dydžio, pati smulkiausia epiornitų (Aepyornithidae) šeimos Mullerornis modestus rūšis svėrė apie 100 kg. Mullerornis modestus, kaip ir kiti epiornitai (Aepyornithidae) ir jiems artimi giminaičiai kiviai (Apteryx), buvo aktyvūs naktį, nors jo optinės skiltys sumažėjusios mažiau nei paminėtų artimų taksonų, o tai reiškia, kad Mullerornis modestus labiau buvo linkę į aktyvumą prieblandoje. Būdami mažesni už savo artimiausius giminaičius epiornius (Aepyornis), Mullerornis neabejotinai turėjo kitokią ekologinę nišą ir galbūt maitinosi skirtingais maisto šaltiniais. Mullerornis kiaušinių lukštų yra rasta daugelyje salos vietovių, tačiau jų kiekis nėra didelis kaip epiornių (Aepyornis). Kadangi nėra išlikusių išsamių Mullerornis kiaušinių pavyzdžių, nėra tikslių duomenų apie jų tūrį, tačiau manoma, kad kiaušiniai buvo didesni už stručių (Struthio) kiaušinius. Nuo epiornių (Aepyornis) kiaušinių, Mullerornis kiaušiniai skiriasi tuo, kad buvo daug plonesniu su lygesniu lukšto paviršiumi. Iki šiol nėra jokių duomenų apie kiaušinių dėties dydį, bet greičiausiai dėtis buvo maža. Subfosilinis kaulas, galbūt priklausantis Mullerornis genčiai radioaktyviosios anglies metodu buvo datuotas maždaug 1260 m. pr. m. e. , o tai leidžia manyti, kad šie paukščiai dar egzistavo pirmojo mūsų eros tūkstantmečio pabaigoje (anot Burney et al. 2004 m.). Tikėtina, kad ši gentis išnyko dėl tų pačių priežasčių kaip ir epiorniai (Aepyornis).
Tema: Rašytojai
Aleksandras Lernet–Holenija (tikroji pavardė vok. Alexander Marie Norbert Lernet, 1897 m. spalio 27 d. Viena – 1976 m. liepos 3 d. ten pat) – austrų rašytojas.
Tema: Kalnai
Afrikos–Antarktidos kalnagūbris – povandeninis kalnagūbris Indijos ir Atlanto vandenynų pietinėje dalyje, Pietų Atlanto kalnagūbrio pratęsimas. Nusidriekęs iš vakarų į šiaurės rytus 3000 km, plotis iki 450 km. Atskiros viršūnės siekia 3000–4000 m aukštį. Mažiausias gylis virš kalnagūbrio – 155 m.
Tema: Filmai
Titanų susidūrimas (angl. Clash of the Titans) – 2010 m. fantastinis veiksmo filmas apie graikų mitologiją. Šis filmas yra 1981 metų filmo tuo pačiu pavadinimu „Titanų susidūrimas“ perdarymas. Filmas iš dalies grindžiamas graikų mitu apie pusdievį Persėją ir Andromedą.
Tema: Rašytojai
Samjuelis Beketas (angl. Samuel Beckett, 1906 m. balandžio 13 d. – 1989 m. gruodžio 22 d.) – airių kilmės avangardo romanistas, dramaturgas, gyvenęs Paryžiuje, rašęs angliškai ir prancūziškai, jo kūryboje dominuoja sąmonės srauto forma. Rašytojas yra plačiai vertinamas kaip vienas įtakingiausių XX amžiaus modernizmo rašytojų, buvo absurdo teatro dramaturgas ir vadovas.
Tema: Politikai
Juozas Bacevičius (1918 m. kovo 17 d. Karčrūdė, Jankų valsčius , Šakių apskr. – 1995 m. liepos 19 d. Kaunas) – Lietuvos pasipriešinimo sovietiniam okupaciniam režimui veikėjas.
Tema: Paukščiai
Anthropornis – pingvinų (Palaeeudyptinae) būrio, milžiniškųjų pingvinų (Palaeeudyptinae) pošeimio išnykusi gentis, žinoma iš fosilijų. Šios genties rūšys gyveno vėlyvajame eocene ir iki pačio ankstyvojo oligoceno epochos laikotarpio, prieš 45-33 milijonus metų. Šios genties fosilijos buvo rastos Naujojoje Zelandijoje ir Lamesetos darinyje, esančiame Symoro saloje, netoli Antarktidos krantų. Anthropornis nordenskjoeldi sparno sąnarys buvo lenktos formos, ir, anot mokslininkų, galbūt tai buvo paveldėję iš skraidžiusių protėvių. Iki 2020 m., genčiai priskirtos 2 rūšys. † Anthropornis grandis Wiman, 1905; svoris apie 44,2 kg, ūgis apie 137 cm. † Anthropornis nordenskjoeldi Wiman, 1905; svoris 80,6-82,8 kg, arba iki 89,9 kg. Ūgis 164,9-166,3 cm.
Tema: Paukščiai
Apuokėlis (Otus scops) – pelėdinių (Strigidae) šeimos paukštis. Maždaug strazdo dydžio, su „auselėmis“. Kūno viršutinė pusė rudai pilka su išilginiais siaurais juodais dryželiais ir smulkiu skersiniu raštu. Apatinė kūno pusė su išilginiais juodais dryželiais, pilkos spalvos. Pastaibis iki pirštų apaugęs plunksnomis. Gyvena miškuose, soduose, parkuose. Lietuvoje labai reta, atsitiktinai atskrenda iš pietinių kraštų.
Tema: Kalnai
Bukit Pagonas (malaj. Bukit Pagon) – aukščiausias kalnas Brunėjuje, esantis Borneo saloje, tarp sienos su Malaizija. Bukit Pagonas yra Temburongo rajone, kuris nuo likusio Brunėjaus atskirtas Saravako valstija, priklausančia Malaizijai. Kalno šlaite randama ąsotenių rūšis – Nepenthes lowii.
Tema: Medicina
Atipinė lėtinė mieloleukemija – lėtinė mielodisplastinė/mieloproliferacinė liga, kuriai būdingi lėtinės mieloleukemijos požymiai, tačiau nenustatoma Filadelfijos chromosoma nei BCR/ABL genas. Liga taip pat negali būti priskirta kitoms geriau apibrėžtoms kategorijoms, netenkina lėtinės mielomonocitinės leukemijos, mielodisplastinių sindromų ir kitų ligų diagnozės kriterijų. Atipinei lėtinei mieloleukemijai būdinga mažiausiai 6% nebrandžių granulocitinės kilmės ląstelių (promielocitų, mielocitų, metamielocitų). Atipinė lėtinė mieloleukemija gydoma panašiai kaip ir lėtinė mielomonocitinė leukemija, jos prognozė dėl efektyvių vaistų nebuvimo yra kur kas blogesnė nei tradicinės lėtinės mieloleukemijos.
Tema: Upės
Kalero sala (isp. Isla Calero) – upinė sala šiaurės rytų Kosta Rikoje, Limono provincijoje, San Chuano upės deltoje, iš rytų skalaujama Karibų jūros. Plotas – 151,6 km². Drauge su gretima Bravos sala sudaro Bara del Kolorado nacionalinį miško faunos draustinį. Į tą pačią deltą dar įeina Portiljoso sala. Iš šiaurės salą riboja ir nuo Nikaragvos skiria pagrindinė San Chuano vaga, o iš pietų supa Kolorado atšaka. Paviršius lygus, padengtas aliuvinėmis nuogulomis. Vietomis yra pelkių, šlapynių. Paviršius apaugęs tropinėmis džiunglėmis, pakrantėse – mangrovėmis. Čia prieglobstį randa įvairios retos, saugomos gyvūnų rūšys. Kalero sala negyvenama. Sala atrasta 1539 m. ir pavadinta ispanų laivo kapitono Alonso Kalero garbei. Dėl į šiaurę nuo Kalero salos esančio Portiljoso salelės 2010 m. kilo diplomatinis Nikaragvos–Kosta Rikos konfliktas.
Tema: Rašytojai
William G. Golding (Viljamas Goldingas, 1911 m. rugsėjo 19 d. Niukvėjus, Kornvalio grafystė, Jungtinė Karalystė – 1993 m. birželio 19 d. Peranarvortalis, netoli Truro, Kornvalio grafystė) – XX amžiaus anglų romanistas, klasikas, 1983 apdovanotas Nobelio literatūros premija.
Tema: Paukščiai
Kagu (Rhynochetos jubatus) – vienintelė kaguninių (Rhynochetidae) šeimos ir genties paukščių rūšis. Kūnas iki 55 cm ilgio. Paplitęs Naujojoje Kaledonijoje. Dažnai nejudėdamas stovi ant vienos kojos. Grobį kerta snapu ar iškasa iš žemės. Jam maitinantis dirvoje, ant snapo esančios specialios odos raukšlės apsaugo nuo šiukšlių. Pabaidytas paukštis pašiaušia šeriuotą skiauterę ir išskečia sparnus, demonstruodamas skydo formos dėmes ant plasnojamųjų plunksnų. Nykstanti rūšis.
Tema: Upės
Zambezė (angl. Zambezi) – ketvirta pagal dydį Afrikos upė bei didžiausia, kuri įteka į Indijos vandenyną iš Afrikos. 2574 km ilgio upė išteka iš Zambijos ir teka per Angolą, šalia Namibijos ir Botsvanos sienų, Zimbabvę bei Mozambiką, kur įteka į Mozambiko sąsiaurį Indijos vandenyne. Prasideda šiaurės vakarų Zambijoje, kalvose, apie 1500 m aukštyje. Aukštupyje Zambezė teka bazaltinėmis plynaukštėmis, vidurupyje – plokštikalnėmis (čia yra ir Viktorijos krioklys), o žemupyje teka pro plačius slėnius. Upėje gausu didesnių ir mažesnių krioklių, slenksčių (Katimos, Kebrebasos) kurie apsunkina jos navigaciją, nors vietiniai gyventojai nedideliais atstumais upe plaukioja. Zambezės upėje buvo suformuotas Karibos ežeras tarp Zambijos ir Zimbabvės, vienas didžiausių dirbtinių ežerų pasaulyje. Zambezės krantai yra derlingi ir tankiai apgyvendinti. Upė turi didelį hidroenergijos potencialą; yra nedidelė jėgainė ant Viktorijos krioklio ir viena didžiausių Afrikoje vandens jėgainių Karibos ežere. Žemupyje patvenkta Kabora Basos užtvanka. Upės vagos plotis svyruoja tarp 1600 m (ties Livingstonu) ir 40 m. Į upės baseiną patenka Malavio ežeras. Poplūdis tęsiasi nuo gruodžio iki balandžio. Metinis nuotėkis – 106 km³. Svarbiausi intakai: Kambopas, Kafuė, Luangva, Širė (dešinieji), Lungvebungu, Luanginga, Kvandas (kairieji). Didžiausi miestai prie upės: Mongu, Katima Mulilas, Livingstonas, Tetė.
Tema: Filmai
Esi mano gyvenimas (isp. Sos mi vida) – argentiniečių telekomedija, kurioje vaidina žymūs Argentinos aktoriai Natalija Oreiro ir Facundo Arana. Susilaukė labai didelio populiarumo Argentinoje (transliuotas 13 kanalu (Canal 13), nuo 2006 m. sausio 16 d. iki 2007 m. sausio 9 d.). Taip pat rodytas ar rodomas Urugvajuje, Paragvajuje, Venesueloje, Ekvadore, Lenkijoje, Rumunijoje, Rusijoje, Izraelyje, Turkijoje, Vengrijoje, Lietuvoje (LNK kanalu). Filme yra epizodų iš 2006 m. pasaulio futbolo čempionato Vokietijoje. Monita ir Martinas stebi Argentinos ir Serbijos rinktinių dvikovą.
Tema: Medicina
Therac-25 – spindulinės terapijos mašina, dėl programinės įrangos klaidų tarp 1985 ir 1987 m. potencialiai mirtina radiacijos doze apšvitinusi mažiausiai šešis pacientus. Mašiną gamino Atomic Energy of Canada Limited. Mažiausiai trys pacientai neabejotinai mirė dėl gydymo metu mašinos išspinduliuotų gerokai per didelių radiacijos dozių, viršijančių planuotas keletą tūkstančių kartų. Mašina turėjo du režimus: stipraus ir silpno spinduliavimo. Stipraus spinduliavimo režimo metu turėjo būti įjungiama speciali besisukančių filtrų sistema. Mirties atvejai įvyko kuomet mašina dėl programinės įrangos defektų įjungdavo stipraus spinduliavimo režimą, tačiau filtrų sistema nepradėdavo suktis. Įrangos defektą atkurti buvo labai sunku, nes jis pasireikšdavo tik jei instrukcijos mašinai buvo operatoriaus renkamos labai greitai. Greitai rinkti instrukcijas reikia nemažo įgudimo. Klaidingas sistemos darbas buvo akivaizdžiai įrodytas tik po to, kai vienam pacientui buvo padaryta rentgeno nuotrauka ir iškart po jos (užmiršus ištraukti iš po paciento juostą) - spindulinė terapija.
Tema: Rašytojai
Bertranas Raselas (angl. Bertrand Arthur William Russell, 1872 m. liepos 18 d. Velse, Didžiojoje Britanijoje – 1970 m. vasario 2 d.) – britų filosofas, matematikas, eseistas ir visuomenės kritikas. Geriausiai atsiskleidęs savo matematinės logikos ir analitinės filosofijos darbuose. Jo svarbiausias indėlis – logikos gynimas, manymas, kad matematika, kai kuriuose požiūriuose, sumažinama iki logikos. Jis yra laikomas vienu iš analitinės filosofijos steigėjų kartu su Gottlobu Freggi ir Liudviku Vitgenšteinu. Kartu su Georgu Edwardu Mooru jis yra laikomas kaip vienas iš šiuolaikinės analitinės filosofijos kūrėjų. Didžiąją savo gyvenimo dalį praleido Didžiojoje Britanijoje. Per savo ilgą gyvenimą B. Raselas įnešė didelį indėlį ne tik į logiką ar filosofiją, bet taip pat ir į daugelį kitų sričių, įskaitant švietimą, istoriją, politinę teoriją ir religijos studijas, 1950 m. tapo Nobelio literatūros premijos laureatu.
Tema: Politikai
Umaru Musa Yar’Adua (g. 1951 m. rugpjūčio 16 d. – 2010 m. gegužės 5 d) – buvęs Nigerijos prezidentas. Buvo gubernatoriumi Kacinos valstijoje šiaurės Nigerijoje nuo 1999 m. gegužės 29 d. iki 2007 m. gegužės 29 d. Jis buvo paskelbtas nugalėtoju prieštaringuose Nigerijos prezidento rinkimuose 2007 m. balandžio 21 d. ir prisaikdintas prezidentu 2007 m. gegužės 29 d. Buvęs valdančiosios Nigerijos Liaudies demokratinės partijos narys. 2009 m. lapkričio pababigoje buvo atrasta, kad jis turi perikardą, todėl buvo nuskraidintas gydytis į Saudo Arabiją. Negaunant jokių žinių apie prezidento sveikatą, šalyje pradėjo skirstytis ministrų kabinetai, kilo protestai. 2010 m. vasario 12 d. vadžią šalyje perėmė viceministras Goodluck Jonathan, kuriam buvo pasiūlyta perimti valdžią, tik iki kol U. Yar’Adua pasveiks. O 2010 m. gegužės 6 d. buvo pranešta, kad U. Yar’Adua mirė savo prezidentinėje viloje.